ફરીથી એકવાર દેશના પૂર્વ ક્રિકેટર વિનોદ કાંબલી ખોટી વાતોને લઈને ચર્ચામાં છે. આ વખતે તેમની અને તેમની પત્ની એન્ડ્રિયા હેવિત પર એક 58 વર્ષના વ્યક્તિને ખુલ્લેઆમ મોલમાં ખરાબ રીતે મારવાનો આરોપ લાગ્યો છે. ત્યારબાદ મિસ્ટર એન્ડ મિસીઝ કાંબલી સામે પોલિસમાં એફઆઈઆર પણ ફાઈલ કરાઈ છે. આ ફરિયાદ 58 વર્ષના પીડિત રાજેન્દ્ર કુમાર તિવારીએ દાખલ કરાવી છે જે બોલિવુડ સિંગર અંકિત તિવારીના પિતા છે. તેમનો આરોપ છે કે રવિવારે બપોરે મુંબઈમાં એક જાણીતા મોલમાં કાંબલી અને તેની પત્નીએ તેમને માર્યા અને ગંદી ગંદી ગાળો દીધી.